Από το 1758 έως το 1911 ανήκε στην δυναστεία Τσινγκ της Κίνας και ήταν μέρος της εξωτερικής Μογγολίας. Κατά την επανάσταση Σινχάι, η τσαρική Ρωσία ίδρυσε ένα αυτονομιστικό κίνημα μεταξύ των Τιβά ενώ υπήρχαν φιλομογγολικές και φιλοαυτονομιστικές ομάδες μεταξύ του πληθυσμού. Ο τσάρος Νικόλαος Β΄ συμφώνησε στην τρίτη έκκληση των αρχηγών των Τιβά ιδρύοντας ένα προτεκτοράτο στην θέση του ανεξάρτητου κράτους το 1912. Κάποιοι Ρώσοι (έμποροι, ταξιδιώτες και εξερευνητές) είχαν ήδη μεταναστεύσει στην Τιβά την εποχή εκείνη. Η Τιβά έγινε ονομαστική ανεξάρτητη ως δημοκρατία του Ουριανχάι, ενώ στις 17 Απριλίου 1914 έγινε το Κράι του Ουριανχάι, ρωσικό προτεκτοράτο.